L-attur mondjali John Travolta ikkonferma li martu Kelly Preston tilfet il-battalja tagħha kontra l-kanċer tas-sider. Travolta ħabbar dan fuq Instagram u qal li martu tilfet din il-battalja wara li kienet ilha tiġġieled għal sentejn sħaħ. Hu saħaq li tul din il-battalja Preston baqgħet kuraġġuża bl-imħabba u s-sapport ta' dawk ta' madwarha. L-attriċi Preston li kellha biss 57 sena żammet id-dijanjożi tal-kanċer tas-sider privata u ma xerrditiex mal-pubbliku.